ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk222469952][bookmark: _Hlk230166973]- privind aprobarea Devizului General actualizat și a cheltuielilor aferente proiectului “Construire Sală de sport la Școala Gimnazială nr.2, oraș Boldești-Scăeni”

Analizând proiectul de hotărâre înregistrat sub nr.58/20.05.2026 privind aprobarea Devizului General actualizat și a cheltuielilor aferente proiectului “Construire Sală de sport la Școala Gimnazială nr.2, oraș Boldești-Scăeni”, iniţiat de primarul oraşului,
Având în vedere:
- referatul de aprobare nr. 8181/20.05.2026;
- rapoartele de specialitate întocmite de compartimentele de resort, înregistrate sub nr. 8183/20.05.2026 și nr. 8185/20.05.2026;
[bookmark: _Hlk206494112]- Ghidul Solicitantului pentru Programul Regional Sud-Muntenia 2021-2027, Prioritatea 5 - O regiune educată, Obiectivul Specific RSO 4.2 - Îmbunătățirea accesului la servicii de calitate si incluzive în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR), Operațiunea B - Sprijin acordat învățământului PRIMAR ȘI SECUNDAR pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online, Apel PRSM/310/PRSM_P5/OP4/RSO4.2/ PRSM_A23;
- solicitarea Autorităţii de Management PR Sud Muntenia transmisă pe e-mail-ul UAT Oraș Boldești-Scăeni în data de 22.04.2026;
- Hotărârea Consiliului Local nr.11/30.01.2025 privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Construire Sală de sport la Școala Gimnazială nr.2, oraș Boldești-Scăeni “;
-Hotărârea Consiliului Local nr. 14/17.02.2025 privind aprobarea documentaţiilor tehnico-economice pentru obiectivul de investiţii “Construire Sală de sport la Școala Gimnazială nr.2, oraș Boldești-Scăeni”;
- avizul Secretarului general, înregistrat sub nr. 8241/20.05.2026; 
- avizele comisiilor de specialitate nr. 1 și nr. 2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public și privat, gestionarea serviciilor de interes local.
În temeiul prevederilor art. 129, alin. (2), lit. b) şi alin. (4), lit. d), art.139 alin.(1) și ale art. 196, alin.(1), lit. a) din OUG nr. 57/2019 privind Codul Administrativ, cu modificările şi completările ulterioare,


Consiliul Local al oraşului Boldeşti-Scăeni, întrunit în şedinţa publică ordinară în data de 26.05.2026, adoptă prezenta hotărâre:

Art.1. Se aprobă Devizul General actualizat al investiției “Construire Sală de sport la Școala Gimnazială nr.2, oraș Boldești-Scăeni” , conform Anexei care face parte integrantă din prezenta hotărâre.
Art.2 Se aprobă valoarea totală a proiectului “Construire Sală de sport la Școala Gimnazială nr.2, oraș Boldești-Scăeni”, în cuantum de 11.493.815,52 lei (inclusiv TVA).
Art.3 Se aprobă contribuţia proprie la realizarea proiectului cu suma de 691.303,70 lei (inclusiv TVA), compusă din: cheltuieli neeligibile în cuantum de 470.844,27 lei (inclusiv TVA), şi contribuţia de 2% din valoarea eligibilă a proiectului, în cuantum de 220.459,43 lei (inclusiv TVA).
Art.4. Prezenta hotărâre modifică corespunzător hotărârea Consiliului Local nr. 14/17.02.2025.
Art.5. Prezenta hotărâre se comunică prin grija Serviciului programe, proiecte, peisagistică urbană, Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

